title: Odluka Vijeća (ZVSP) 2019/1672 od 4. listopada 2019. o akciji Europske Unije za potporu mehanizmu Ujedinjenih naroda za provjeru i inspekcije u Jemenu

text:
                  7.10.2019

                  HR

                  Službeni list Europske unije

                  L 256/10

         ODLUKA VIJEĆA (ZVSP) 2019/1672
         od 4. listopada 2019.
         o akciji Europske Unije za potporu mehanizmu Ujedinjenih naroda za provjeru i inspekcije u Jemenu
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 28. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Ured Ujedinjenih naroda za projektne usluge (UNOPS) 27. prosinca 2017. podnio je prijedlog s ciljem jačanja i širenja aktivnosti mehanizma Ujedinjenih naroda za provjeru i inspekcije (UNVIM) za dodatno razdoblje od godine dana, do ožujka 2019., posebno dodatnim ubrzavanjem postupka provjere komercijalnih pošiljaka i povećanjem sposobnosti UNVIM-a za raspoređivanje dodatnog osoblja i resursa u dotične luke.

                     (2)

                     Vijeće je 3. travnja 2017. i 25. lipnja 2018. usvojilo zaključke u kojima je podsjetilo na važnost osiguravanja učinkovite i pravodobne obrade komercijalnog pomorskog prometa u lukama na Crvenom moru, među ostalim i prijevoza goriva, te u potpunosti poduprlo održavanje UNVIM-a kao i potpunu i neometanu provedbu njegova mandata. Nadalje, Vijeće je u tim zaključcima navelo da namjerava razmotriti jačanje UNVIM-a.

                     (3)

                     Vijeće je 18. rujna 2018. na temelju zahtjeva UNVIM-a donijelo Odluku (ZVSP) 2018/1249 (1). Tehnička provedba Odluke (ZVSP) 2018/1249 povjerena je UNOPS-u te se time namjerava UNVIM-u omogućiti da nastavi s ispunjavanjem svojih zadaća povezanih s praćenjem i inspekcijama u skladu s Rezolucijom Vijeća sigurnosti UN-a (RVSUN) 2216 (2015).

                     (4)

                     Strane koje sudjeluju u sukobu u Jemenu 13. prosinca 2018. potpisale su Sporazum iz Stockholma čije su odredbe potvrđene RVSUN-ovima 2451 (2018) i 2452 (2019). Vijeće je 18. veljače 2019. usvojilo zaključke u kojima je pozdravilo donošenje Sporazuma iz Stockholma kao i jednoglasno donošenje RVSUN-ova 2451 (2018) i 2452 (2019). Vijeće je ponovno pozvalo sve strane da olakšaju isporuku komercijalne robe, među ostalim i goriva, te je podsjetilo na činjenicu da je funkcioniranje luke Hodeide, uz luke Saleef i Ras Issu, iznimno važno za preživljavanje milijuna Jemenaca. Vijeće je ponovno izrazilo svoju potporu UNVIM-u s ciljem osiguravanja nastavka dotoka komercijalne robe u Jemen uz potpuno poštovanje svih relevantnih RVSUN-ova.

                     (5)

                     UNVIM je 24. lipnja 2019. donatorima podnio drugi prijedlog za proširene operacije, osobito u pogledu provedbe Sporazuma iz Stockholma. Prijedlog se odnosio na pojačanje operacija UNVIM-a od listopada 2019. do rujna 2020.

                     (6)

                     Unija bi trebala obnoviti potporu UNVIM-u za provedbu njegova mandata.

                     (7)

                     Nadzor nad ispravnim izvršenjem financijskog doprinosa Unije trebalo bi povjeriti Komisiji,

               DONIJELO JE OVU ODLUKU:

            Članak 1.

               1.   Unija obnavlja potporu UNVIM-u za provedbu njegova mandata kako je utvrđen u relevantnim RVSUN-ovima, a posebno RVSUN-ovima 2216 (2015), 2451 (2018) i 2452 (2019). Opći ciljevi te potpore su da se doprinese ponovnoj uspostavi neometanog slobodnog dotoka komercijalnih proizvoda u Jemen osiguravanjem transparentnog i učinkovitog postupka provjere komercijalnih pošiljaka čije su odredište jemenske luke koje nisu pod kontrolom jemenske vlade i da se osnaži uloga UNVIM-a u provedbi odredaba Sporazuma iz Stockholma.

               2.   Posebni ciljevi ovog projekta su:

                           —

                           povećanje dotoka komercijalnog tereta u Jemen dodatnim ubrzavanjem postupka provjere komercijalnih pošiljaka i promicanjem povjerenja brodarskih kompanija u pogledu dostupnosti luka Hodeide, Saleefa i Ras Isse u slučaju otvaranja tih luka za komercijalni pomorski promet;

                           —

                           povećanje sposobnosti UNVIM-a za raspoređivanje u lukama Hodeidi, Saleefu i Ras Issi kako je utvrđeno u Sporazumu iz Stockholma i relevantnim RVSUN-ovima.

               3.   Ovom Odlukom Unija doprinosi troškovima povezanima s jačanjem UNVIM-a, a time pomaže u odgovaranju na potrebe jemenskog stanovništva u sklopu šire humanitarne strategije.
               Detaljan opis projektnih aktivnosti naveden je u Prilogu.

            Članak 2.

               1.   Visoki predstavnik Unije za vanjske poslove i sigurnosnu politiku („Visoki predstavnik”) odgovoran je za provedbu ove Odluke.

               2.   Tehnička provedba aktivnosti iz članka 1. povjerava se UNOPS-u. UNOPS tu zadaću obavlja pod odgovornošću Visokog predstavnika. U tu svrhu Visoki predstavnik sklapa potrebne aranžmane s UNOPS-om.

            Članak 3.

               1.   Financijski referentni iznos za provedbu projekta iz članka 1. iznosi 4 458 333 EUR.

               2.   Rashodima koji se financiraju iznosom utvrđenim u stavku 1. upravlja se u skladu s postupcima i pravilima koji se primjenjuju na proračun Unije.

               3.   Komisija nadzire ispravnost upravljanja rashodima koji se financiraju iznosom utvrđenim u stavku 1. U tu svrhu ona sklapa sporazum o doprinosu s UNOPS-om. Sporazumom o doprinosu utvrđuje se da UNOPS mora osigurati vidljivost doprinosa Unije.

               4.   Komisija nastoji sklopiti sporazum o doprinosu iz stavka 3. u najkraćem mogućem roku nakon donošenja ove Odluke . Ona obavješćuje Vijeće o eventualnim poteškoćama u tom postupku i o datumu sklapanja sporazuma o doprinosu.

            Članak 4.

               1.   Visoki predstavnik izvješćuje Vijeće o provedbi ove Odluke na temelju redovitih izvješća koja priprema UNVIM, među ostalim na temelju izvješća o mjesečnim sastancima Upravljačkog odbora UNVIM-a. Ta izvješća predstavljaju osnovu za evaluaciju koju provodi Vijeće.

               2.   Komisija dostavlja Vijeću informacije o financijskim aspektima provedbe projekta iz članka 1.

            Članak 5.
            Ova Odluka stupa na snagu na dan donošenja.
            Ova Odluka primjenjuje se od 1. listopada 2019.
            Ova Odluka prestaje važiti 12 mjeseci nakon datuma sklapanja sporazuma o doprinosu između Komisije i UNOPS-a iz članka 3. stavka 3.

            Sastavljeno u Strasbourgu 4. listopada 2019.

                  Za Vijeće

               K. MIKKONEN

                  Predsjednik

            (1)  Odluka Vijeća (ZVSP) 2018/1249 od 18. rujna 2018. o akciji Europske unije za potporu mehanizmu Ujedinjenih naroda za provjeru i inspekcije u Jemenu (SL L 235, 19.9.2018, str. 14).

            PRILOG
            1.   Kontekst
            Rat u Jemenu uzrokovao je najozbiljniju svjetsku humanitarnu krizu. Više od 24 milijuna ljudi je ovisno o nekoj vrsti pomoći, a broj Jemenaca za koje je dostupnost hrane izrazito nesigurna nastavlja se povećavati. UN trenutačno u okviru svoje najveće operacije u povijesti opskrbljuje hranom više od 10 milijuna ljudi svaki mjesec. Od međunarodne zajednice zatražen je 2019. doprinos u visini od 4,2 milijarde USD u humanitarnoj pomoći, što je najveći zahtjev za pomoć na svijetu.
            U tom kontekstu i dalje je ključno da se nastavi dotok komercijalnih proizvoda u zemlju. UN je kontinuirano pozivao strane u sukobu da osiguraju neometan dotok komercijalne robe, među ostalim i goriva, u Jemen. Operacionalizacijom mehanizma Ujedinjenih naroda za provjeru i inspekcije (UNVIM) 2016. trebali su se olakšati taj protok i oživjeti gospodarstvo zemlje u skladu s RVSUN-om 2216 (2015).
            UNVIM je uspostavio svoje glavno sjedište operacija u Džibutiju s četvero inspektora, četiri ekipe sa psima tragačima za eksplozivom, 13 članova upravljačkog/tehničkog osoblja i do sedmero članova upućenog osoblja iz Ujedinjene Kraljevine. UNVIM je sada prisutan i u Džedi (dvoje promatrača), luci kralja Abdulaha (dvoje promatrača koji su u postupku zapošljavanja) i Hodeidi (petero promatrača, od kojih je troje već zaposleno). UNVIM je korišten za poticanje odnosa između UN-a (Ured Ujedinjenih naroda za projektne usluge (UNOPS)) i koalicije pod vodstvom Saudijske Arabije kao i jemenske vlade. Tijekom trajanja projekta organizirano je više sastanaka s brodarskim kompanijama kako bi se povećalo povjerenje i predvidljivost za izvoznike koji trguju s Jemenom.
            Unija je odlučila poduprijeti UNIVM tako što je 18. rujna 2018. donijela Odluku Vijeća (ZVSP) 2018/1249. Odluka je donesena nakon što je Unija više puta istaknula važnost učinkovite i pravodobne obrade komercijalnog pomorskog prometa. Potpora koju je Unija pružila UNVIM-u akcijom EU-a za stabilizaciju na temelju članka 28. UEU-a omogućila je Uniji da: prisustvuje mjesečnim sastancima Upravljačkog odbora UNVIM-a, na kojima sudjeluju i predstavnici jemenske vlade i koalicije pod vodstvom Saudijske Arabije; uspostavi suradnju s koalicijom pod vodstvom Saudijske Arabije i jemenskom vladom; poboljša koordinaciju s drugim donatorima (osobito s Ujedinjenom Kraljevinom i Sjedinjenim Američkim Državama); i poveća vidljivost Unije u pogledu njezine potpore procesu pod vodstvom UN-a u Jemenu.
            Strane u sukobu 13. prosinca 2018. potpisale su Sporazum iz Stockholma pod pokroviteljstvom UN-a. Postigle su dogovor o „vodećoj ulozi UN-a u pružanju potpore jemenskoj korporaciji luka na Crvenom moru u pogledu upravljanja lukama Hodeidom, Saleefom i Ras Issom i inspekcija u tim lukama kako bi se u njima primijenilo pojačano praćenje u okviru UNVIM-a”. Stoga je UNIVM i dalje ključan element u planu posebnog izaslanika UN-a za provedbu odredaba Sporazuma iz Stockholma.
            Ured posebnog izaslanika UN-a ocijenio je da je napredak u tom pogledu ključan prije prelaska na politička savjetovanja među stranama. UNIVM je započeo s raspoređivanjem promatrača u luku Hodeidu 25. veljače 2019. i vodio je razgovore s lučkom upravom u pogledu uspostavljanja aktivnosti UNVIM-a. U te je razgovore uključena misija Ujedinjenih Naroda za potporu Sporazumu iz Hodeide (UNMHA). Sada je UNVIM-u potrebna daljnja potpora za njegove operacije, kao i za njegovo raspoređivanje u luke na Crvenom moru.
            2.   Postupak inspekcije i provjere u okviru UNVIM-a
            Standardni operativni postupci UNVIM-a trenutačno se primjenjuju na: i. sva plovila iznad 100 metričkih tona čije je odredište jemenska luka koja nije pod kontrolom jemenske vlade i na sva plovila koja prevoze komercijalnu robu koju su kupili komercijalni ili vladini subjekti sa sjedištem u Jemenu s namjenom prodaje u Jemenu; i ii. bilateralnu pomoć iz država članica UN-a koja nije usmjerena preko pojedine agencije, fonda ili programa UN-a ili priznate međunarodne humanitarne organizacije.
            Postupak provjere započinje kada brodarska kompanija preko www.vimye.org putem interneta podnese zahtjev za provjeru, učita sve potrebne dokumente i dostavi svu traženu dokumentaciju UNVIM-u. UNVIM u roku od 48 sati pregledava dokumentaciju i šalje obavijest vanjskim partnerima poput Ćelije za operacije evakuacije i humanitarne operacije (EHOC) snaga Koalicije. UNVIM potom odlučuje o tome treba li provesti inspekciju plovila na temelju vlastitog postupka u kojem se uzimaju u obzir nepodudarnosti u zaprimljenoj dokumentaciji, neprijavljena pristajanja u luku, sumnjivo kretanje plovila, isključivanje sustava za automatsku identifikaciju (AIS) dulje od četiri sata i povratne informacije vanjskih partnera. Inspekcije plovila provode se ili u luci u teritorijalnim vodama ili na moru u međunarodnim vodama.
            Potom se ili dodjeljuje ili uskraćuje (što znači ukida, odbija ili povlači) certifikat o provjeri. UNVIM preko AIS-a nastavlja s praćenjem kretanja plovila kojemu je izdan certifikat o provjeri, uključujući: provoz do područja zadržavanja pod upravom Koalicije; kretanje od područja zadržavanja do područja sidrišta; i kretanje od sidrišta do veza za istovar. Praćenje koje provodi UNVIM obustavlja se kada plovilo kojemu je izdan certifikat o provjeri napusti jemenske luke na Crvenom moru nakon što istovari svoj teret i isplovi iz luke. Tijekom cijelog postupka UNVIM održava intenzivan kontakt s brodarskim kompanijama i zapovjednikom (kapetanom) plovila te ima ključnu ulogu u rješavanju svih problema s kojima se plovilo susretne na moru, uključujući posredovanje kod EHOC-a i Koalicije. Olakšavanje cijelog postupka provjere od strane UNVIM-a i stalna komunikacija UNVIM-a s brodarskim kompanijama ključni su za održavanje povjerenja međunarodnih linijskih brodara, a time i za osiguravanje da se komercijalni uvoz do većine jemenskog stanovništva nastavi usprkos aktualnom sukobu.
            UNVIM je također nastojao otkloniti bojazni međunarodne zajednice brodara tromjesečnim sastancima s njihovim predstavnicima čime se osigurava ispravno razumijevanje i rješavanje njihovih poteškoća i izazova.
            3.   Opći ciljevi
            Kako bi se osiguralo da UNVIM neometano provodi svoj mandat, opći je cilj akcije EU-a za stabilizaciju doprinijeti olakšavanju neometanog dotoka komercijalnih proizvoda u Jemen osiguravanjem transparentnog i učinkovitog postupka provjere komercijalnih pošiljaka čije su odredište jemenske luke koje nisu pod kontrolom jemenske vlade. To trenutačno, u skladu sa Sporazumom iz Stockholma, uključuje raspoređivanje UNVIM-a u luke Hodeidu, Saleef i Ras Issu na Crvenom moru.
            Posebni ciljevi akcije EU-a za stabilizaciju su:

                        —

                        povećanje dotoka komercijalnog tereta u Jemen ubrzavanjem postupka provjere komercijalnih pošiljaka i vraćanjem povjerenja brodarskih kompanija;

                        —

                        povećanje sposobnosti UNVIM-a za raspoređivanje osoblja i resursa u regiju, a posebno u Hodeidu, Saleef i Ras Issu u skladu s odredbama Sporazuma iz Stockholma.

                  Ako se mandat ili potrebe UNVIM-a promijene tako da u pitanje dođe prikladnost ili relevantnost projekta u odnosu na ostvarenje prethodno navedenih ciljeva, doprinos Unije ponovno se procjenjuje u skladu s time.
            4.   Opis aktivnosti
            UNOPS će biti odgovoran za tehničku provedbu projekta.
            Aktivnost 1.: Povećanje broja osoblja UNVIM-a.
            Potrebno je povećati broj operativnog osoblja, u prvoj fazi do ukupno devet, uz mogućnost dodatnog povećanja broja operativnog osoblja u kasnijoj fazi.
            Devet članova operativnog osoblja bit će:

                        —

                        sedam članova osoblja UNVIM-a koje treba rasporediti u Hodeidu: jedan službenik za koordinaciju, jedan savjetnik za sigurnost na terenu, jedan promatrač, jedna osoba za upravljanje skenerom, jedan asistent za protokol i operacije, jedan lokalni asistent za sigurnost i jedan administrativni asistent u Hodeidi;

                        —

                        dvoje promatrača, od kojih jednog treba rasporediti u Saleef, a drugog u Ras Issu. Tim povećanjem kapaciteta omogućilo bi se učinkovito raspoređivanje UNVIM-a u luke na Crvenom moru.

                  Osim toga, financirat će se i pomoćno administrativno osoblje (financijski službenik, službenik za nabavu itd.) potrebno za provedbu akcije EU-a za stabilizaciju.
            Planirane su sljedeće aktivnosti:

                        —

                        UNOPS će zaposliti nove promatrače, inspektore i službenike u skladu s pravilima i postupcima zapošljavanja UNOPS-a;

                        —

                        UNOPS će unaprijed obavijestiti ESVD o svakom otvaranju radnih mjesta.

                  Vremenski raspored: tijekom cijelog trajanja projekta.
            Aktivnost 2.: Unajmljivanje dijela luke u Džibutiju i unajmljivanje ureda u Sani. Unija će nastaviti financirati unajmljivanje lučkih objekata kako bi se osigurala stalna lokacija za provedbu inspekcija. Osim toga, Unija će financirati unajmljivanje ureda u Sani koji služi kao privremeno sjedište osoblja UNVIM-a radi održavanja veze iz Hodeide i Džibutija i s tim gradovima.
            Vremenski raspored: tijekom cijelog trajanja projekta.
            Aktivnost 3.: Kupnja dodatne opreme za inspekcije: UNVIM će kupiti dodatnu opremu za inspekcije (kao što su skeneri) koja je potrebna za provedbu akcije EU-a za stabilizaciju. Time će se olakšati pravodobna inspekcija plovilâ u luci u Džibutiju i u međunarodnim vodama.
            Planirane su sljedeće aktivnosti:

                        —

                        razvoj tehničkih specifikacija trenutačno je u tijeku;

                        —

                        pokretanje međunarodnog poziva za ponude za materijal i dodjela ugovora u skladu s postupcima nabave UNOPS-a;

                        —

                        isporuka opreme i osposobljavanje relevantnog osoblja.

                  Vremenski raspored: tijekom prva četiri mjeseca projekta. Na kraju projekta otuđenje imovine provest će se u skladu s ugovorom potpisanim s Europskom komisijom.
            Aktivnost 4.: Unaprjeđenje sigurnosti UNVIM-a: Ova će aktivnost biti namijenjena osiguravanju da operacije UNVIM-a u lukama na Crvenom moru ispunjavaju odgovarajuće sigurnosne zahtjeve i da se omogući pravilno obavljanje rada UNVIM-a
            Planirane su sljedeće aktivnosti:

                        —

                        razvoj tehničkih specifikacija trenutačno je u tijeku;

                        —

                        pokretanje međunarodnog poziva za ponude za materijal i dodjela ugovora u skladu s postupcima nabave UNOPS-a;

                        —

                        isporuka opreme i osposobljavanje relevantnog osoblja.

                  Vremenski raspored: tijekom prva četiri mjeseca projekta. Na kraju projekta otuđenje imovine provest će se u skladu s ugovorom potpisanim s Europskom komisijom.
            Aktivnost 5.: Provedba projekta. UNOPS će nadgledati upravljanje programom. Taj nadzor treba uključivati izradu ciljeva prema fazama, unutarnja preispitivanja, nadgledanje sklopljenih ugovora i financijsko upravljanje. Predviđenim aktivnostima obuhvaćeno je sljedeće:

                        —

                        nabava vanjskih usluga ili sporazum o posebnim uslugama za tehničku pomoć u provedbi projekta;

                        —

                        financijsko i ugovorno upravljanje uslugama koje UNOPS daje u podugovor trećim stranama.

                  Vremenski raspored: tijekom cijelog trajanja projekta.
            5.   Očekivani rezultati
            Jačanjem operativnih aktivnosti UNVIM-a očekuju se sljedeći rezultati projekta:

                        —

                        sprečavanje ulaska zabranjenih predmeta u jemenske luke na Crvenom moru;

                        —

                        olakšavanje slobodnog dotoka komercijalne robe u jemenske luke na Crvenom moru;

                        —

                        pružanje potpore jemenskoj korporaciji luka na Crvenom moru u pogledu upravljanja lukama Hodeidom, Saleefom i Ras Issom i inspekcijama aktivnosti u tim lukama;

                        —

                        izgradnja povjerenja u međunarodnoj zajednici brodara uvođenjem transparentnog i učinkovitog postupka za ulazak komercijalne robe u jemenske luke na Crvenom moru usprkos aktualnom sukobu;

                        —

                        pružanje potpore jemenskoj vladi u zadovoljavanju potreba svojeg stanovništva za osnovnim potrepštinama koje nisu u potpunosti zadovoljene iz humanitarne pomoći i lokalnih izvora.

                  6.   Procijenjeno trajanje
            Predviđa se da će projekt trajati 12 mjeseci. Komisija i UNOPS potpisat će odgovarajući sporazum o doprinosu.
            7.   Vidljivost Unije
            UNOPS je odgovoran za tehničku provedbu projekta i osigurat će odgovarajuću vidljivost financijske potpore Unije, primjerice u izvješćima, na događanjima ili na sastancima. Na svoj dokumentaciji UNVIM-a bit će istaknuta zastava EU-a. UNVIM/UNOPS osigurat će prikladnu vidljivost na svoj nepotrošnoj opremi kupljenoj sredstvima EU-a, uključujući prikaz logotipa EU-a. Ako bi se takvim prikazom mogli ugroziti povlastice i imuniteti UNOPS-a ili sigurnost njegova osoblja ili krajnjih korisnika, dogovorit će se odgovarajući alternativni aranžmani.
            8.   Sudjelovanje EU-a u Upravljačkom odboru UNVIM-a
            Upravljački odbor UNVIM-a uključuje Kraljevinu Saudijsku Arabiju (zastupanu po EHOC-u i Ministarstvu obrane), Ujedinjene Arapske Emirate, jemensku vladu (zastupanu po časniku za vezu UNVIM-a sa sjedištem u Džibutiju i predstavniku Ministarstva prometa), UNOPS i Ured UN-a za koordinaciju humanitarnih poslova. Unija će nastaviti sudjelovati na mjesečnim sastancima Upravljačkog odbora UNVIM-a na isti način na koji Sjedinjene Američke Države, Nizozemska i Ujedinjena Kraljevina u svojstvu donatora UNVIM-a prisustvuju tim sastancima u „statusu promatrača”.
            9.   Izvješćivanje
            UNVIM/UNOPS dostavljat će ESVD-u mjesečno izvješće radi preispitivanja napretka postignutog u ostvarivanju rezultata projekta. Ta će se izvješća dostavljati relevantnom tijelu Vijeća.
            ESVD će izvješćivati relevantno tijelo Vijeća o mjesečnim sastancima Upravljačkog odbora UNVIM-a.
            UNVIM/UNOPS svaka će tri mjeseca izravno u Bruxellesu izvješćivati relevantno tijelo Vijeća.
            UNVIM/UNOPS dostavit će zaključno opisno i financijsko izvješće u roku od šest mjeseci od kraja provedbenog razdoblja.


               18.11.2019

               HR

               Službeni list Europske unije

               C 390/168

      P8_TA(2018)0106
      Neulaganje prigovora na delegirani akt: žig Europske unije
      Odluka Europskog parlamenta o neulaganju prigovora na Delegiranu uredbu Komisije od 5. ožujka 2018. o dopuni Uredbe (EU) 2017/1001 Europskog parlamenta i Vijeća o žigu Europske unije i o stavljanju izvan snage Delegirane uredbe (EU) 2017/1430 (C(2018)01231 – 2018/2618(DEA))
      (2019/C 390/30)

         Europski parlament,

                  —

                  uzimajući u obzir Delegiranu uredbu Komisije (C(2018)01231) („izmijenjena Delegirana uredba”),

                  —

                  uzimajući u obzir pismo Komisije od 23. ožujka 2018. kojim od Europskog parlamenta traži da izjavi kako neće ulagati prigovor na Delegiranu uredbu,

                  —

                  uzimajući u obzir pismo Odbora za pravna pitanja predsjedniku Konferencije predsjednika odbora od 27. ožujka 2018.,

                  —

                  uzimajući u obzir članak 290. Ugovora o funkcioniranju Europske unije,

                  —

                  uzimajući u obzir Uredbu Vijeća (EZ) br. 207/2009 od 26. veljače 2009. o žigu Zajednice (1), koja je izmijenjena Uredbom (EU) 2015/2424 Europskog parlamenta i Vijeća od 16. prosinca 2015. o izmjeni Uredbe Vijeća (EZ) br. 207/2009 o žigu Zajednice i Uredbe Komisije (EZ) br. 2868/95 o provedbi Uredbe Vijeća (EZ) br. 40/94 o žigu Zajednice te o stavljanju izvan snage Uredbe Komisije (EZ) br. 2869/95 o pristojbama koje se plaćaju Uredu za usklađivanje na unutarnjem tržištu (žigovi i dizajni) (2) i potom kodificirana kao Uredba (EU) 2017/1001 Europskog parlamenta i Vijeća od 14. lipnja 2017. o žigu Europske unije (3),

                  —

                  uzimajući u obzir Provedbenu uredbu Komisije (EU) 2017/1431 od 18. svibnja 2017. o utvrđivanju detaljnih pravila za provedbu određenih odredbi Uredbe Vijeća (EZ) br. 207/2009 o žigu Europske unije (4), koja sadrži ažurirano upućivanje na Uredbu (EU) 2017/1001,

                  —

                  uzimajući u obzir preporuku za donošenje odluke Odbora za pravna pitanja,

                  —

                  uzimajući u obzir članak 105. stavak 6. Poslovnika,

                  —

                  uzimajući u obzir činjenicu da nisu uloženi prigovori u roku propisanom člankom 105. stavkom 6. trećom i četvrtom alinejom Poslovnika, koji je istekao 17. travnja 2018.,

                  A.

                  budući da je Uredba (EZ) br. 207/2009 kodificirana kao Uredba (EU) br. 2017/1001;

                  B.

                  budući da bi upućivanja u Delegiranoj uredbi trebala odražavati renumeraciju članaka koji su posljedica kodificiranog teksta temeljnog akta;

                  C.

                  budući da Delegiranu uredbu (EU) 2017/1430 od 18. svibnja 2017. o dopuni Uredbe Vijeća (EZ) br. 207/2009 o žigu Europske unije i kojom se stavljaju izvan snage uredbe Komisije (EZ) br. 2868/95 i (EZ) br. 216/96 (5) stoga treba staviti izvan snage, a odredbe te Delegirane uredbe trebalo, zajedno s ažuriranim upućivanjima na Uredbu (EU) 2017/1001, trebalo bi prenijeti u izmijenjenu Delegiranu uredbu;

                  D.

                  budući da izmijenjena Delegirana uredba stoga ne uključuje nikakve sadržajne izmjene Delegirane Uredbe (EU) 2017/1430;

                  E.

                  budući da bi se brzim objavljivanjem izmijenjene Delegirane uredbe u Službenom listu omogućio rani datum primjene i osigurao kontinuitet primjene prijelaznog režima predviđenom u završnim odredbama izmijenjene Delegirane uredbe;

                  1.

                  izjavljuje da ne ulaže prigovor na Delegiranu uredbu Komisije;

                  2.

                  nalaže svojem predsjedniku da ovu Odluku proslijedi Vijeću i Komisiji.

         (1)  SL L 78, 24.3.2009., str. 1.

         (2)  SL L 341, 24.12.2015., str. 21.

         (3)  SL L 154, 16.6.2017., str. 1.

         (4)  SL L 205, 8.8.2017., str. 39.

         (5)  SL L 205, 8.8.2017., str. 1.


title: Odluka Vijeća od 4. prosinca 2019. o imenovanju triju članova i triju zamjenika članova Upravnog odbora Agencije Europske unije za suradnju energetskih regulatora2019/C 409/04

text:
                  5.12.2019

                  HR

                  Službeni list Europske unije

                  C 409/50

         ODLUKA VIJEĆA
         od 4. prosinca 2019.
         o imenovanju triju članova i triju zamjenika članova Upravnog odbora Agencije Europske unije za suradnju energetskih regulatora
         (2019/C 409/04)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/942 Europskog parlamenta i Vijeća od 5. lipnja 2019. o osnivanju Agencije Europske unije za suradnju energetskih regulatora (1), a posebno njezin članak 18.,
         budući da:

                     (1)

                     Uredbom (EU) 2019/942 predviđa se da Vijeće treba imenovati pet članova Upravnog odbora Agencije Europske unije za suradnju energetskih regulatora (ACER) („Upravni odbor”) i njihove zamjenike.

                     (2)

                     U skladu s Uredbom (EU) 2019/942 član Upravnog odbora ne može biti član Odbora regulatora ACER-a te članovi Upravnog odbora trebaju djelovati neovisno i objektivno u interesu Unije u cjelini.

                     (3)

                     S obzirom na istek mandata triju članova i dvaju zamjenika članova Upravnog odbora koje je imenovalo Vijeće, trebalo bi imenovati nove članove i zamjenike članova kako bi se zamijenilo te osobe. Nadalje, budući da jednog kandidata koji je trenutačno zamjenik člana treba ponovno imenovati na razdoblje od četiri godine, trebalo bi imenovati drugog zamjenika člana kako bi obnašao trenutačni mandat tog kandidata tijekom ostatka njegova mandata,

               DONIJELO JE OVU ODLUKU:

            Članak 1.
            Sljedeće osobe imenuju se članovima Upravnog odbora na razdoblje od četiri godine od 28. siječnja 2020.:

                        —

                        g. Michel THIOLLIÈRE, Francuska,

                        —

                        g. Bogdan Marius CHIRIȚOIU, Rumunjska,

                        —

                        gđa Karin LUNNING, Švedska.

            Članak 2.
            Sljedeće osobe imenuju se zamjenicima članova Upravnog odbora na razdoblje od četiri godine od 28. siječnja 2020.:

                        —

                        g. Zhecho Donchev STANKOV, Bugarska,

                        —

                        g. Paweł PIKUS, Poljska.

            Članak 3.
            Sljedeća osoba imenuje se zamjenikom člana Upravnog odbora na razdoblje od dvije godine od 28. siječnja 2020. kako bi zamijenila trenutačnog zamjenika člana g. Pikusa:

                        —

                        g. Václav BARTUŠKA, Češka.

            Članak 4.
            Ova Odluka stupa na snagu na dan donošenja.

            Sastavljeno u Bruxellesu 4. prosinca 2019.

                  Za Vijeće

                  Predsjednica

               H. KOSONEN

            (1)  SL L 158, 14.6.2019., str. 22.


Odluka Komisije od 27/06/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9205 - IBM / RED HAT) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 21/10/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9549 - BP GROUP / BUNGE GROUP / BP BUNGE BIOENERGIA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 08/11/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9591 - MHI / PT) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 07/02/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9699 - MITSUBISHI CORPORATION / ENECO GROEP) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 13/02/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9704 - GILDE / PROMAN / AGILITAS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 05/02/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9691 - MAHINDRA & MAHINDRA / FORD MOTOR COMPANY / ARDOUR) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (ZVSP) 2020/214 od 17. veljače 2020. o izmjeni Odluke 2012/642/ZVSP o mjerama ograničavanja protiv Bjelarusa

text:
                  18.2.2020

                  HR

                  Službeni list Europske unije

                  L 45/3

         ODLUKA VIJEĆA (ZVSP) 2020/214
         od 17. veljače 2020.
         o izmjeni Odluke 2012/642/ZVSP o mjerama ograničavanja protiv Bjelarusa
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 15. listopada 2012. donijelo Odluku 2012/642/ZVSP (1) o mjerama ograničavanja protiv Bjelarusa.

                     (2)

                     Na temelju preispitivanja te odluke mjere ograničavanja protiv Bjelarusa trebalo bi produljiti do 28. veljače 2021.

                     (3)

                     Odluku 2012/642/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Članak 8. Odluke 2012/642/ZVSP zamjenjuje se sljedećim:

                  „Članak 8.

                     1.   Ova Odluka primjenjuje se do 28. veljače 2021.

                     2.   Ova Odluka stalno se preispituje te se produljuje ili mijenja, prema potrebi, ako Vijeće smatra da njezini ciljevi nisu ispunjeni.”.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 17. veljače 2020.

                  Za Vijeće

                  Predsjednik

                J. BORRELL FONTELLES

            (1)  Odluka Vijeća 2012/642/ZVSP od 15. listopada 2012. o mjerama ograničavanja protiv Bjelarusa (SL L 285, 17.10.2012., str. 1.).


title: Odluka Vijeća (ZVSP) 2020/215 od 17. veljače 2020. o izmjeni Odluke 2011/101/ZVSP o mjerama ograničavanja protiv Zimbabvea

text:
                  18.2.2020

                  HR

                  Službeni list Europske unije

                  L 45/4

         ODLUKA VIJEĆA (ZVSP) 2020/215
         od 17. veljače 2020.
         o izmjeni Odluke 2011/101/ZVSP o mjerama ograničavanja protiv Zimbabvea
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 15. veljače 2011. donijelo Odluku 2011/101/ZVSP (1).

                     (2)

                     Vijeće je preispitalo Odluku 2011/101/ZVSP, uzimajući u obzir politička zbivanja u Zimbabveu.

                     (3)

                     Mjere ograničavanja trebalo bi produljiti do 20. veljače 2021. Vijeće bi trebalo neprekidno preispitivati te mjere ograničavanja s obzirom na razvoj političke i sigurnosne situacije u Zimbabveu.

                     (4)

                     Uzimajući u obzir stanje u Zimbabveu, primjereno je izmijeniti naslov Odluke 2011/101/ZVSP.

                     (5)

                     Unos za jednu preminulu osobu trebalo bi izbrisati s popisa uvrštenih osoba i subjekata iz Priloga I. Odluci 2011/101/ZVSP. Mjere ograničavanja trebalo bi produljiti za četiri osobe i jedan subjekt iz Priloga I. Odluci 2011/101/ZVSP. Trebalo bi suspendirati mjere ograničavanja protiv jedne osobe. Trebalo bi produljiti suspenziju mjera ograničavanja protiv triju osoba navedenih u Prilogu II. Odluci 2011/101/ZVSP.

                     (6)

                     Odluku 2011/101/ZVSP trebalo bi na odgovarajući način izmijeniti,

               DONIJELO JE OVU ODLUKU:

            Članak 1.
            Odluka 2011/101/ZVSP mijenja se kako slijedi:

                        1.

                        naslov se zamjenjuje sljedećim:

                           „Odluka Vijeća 2011/101/ZVSP o mjerama ograničavanja s obzirom na stanje u Zimbabveu”.

                        2.

                        članak 10. zamjenjuje se sljedećim:

                           „Članak 10.

                              1.   Ova Odluka stupa na snagu na dan donošenja.

                              2.   Ova Odluka primjenjuje se do 20. veljače 2021.

                              3.   Mjere iz članka 4. stavka 1. i članka 5. stavaka 1. i 2., u mjeri u kojoj se odnose na osobe navedene u Prilogu II., suspendiraju se do 20. veljače 2021.

                              4.   Ova se Odluka redovito preispituje i produljuje, ili prema potrebi mijenja, ako Vijeće smatra da njezini ciljevi nisu ostvareni.”.

                        3.

                        Prilog I. mijenja se u skladu s Prilogom I. ovoj Odluci.

                        4.

                        Prilog II. mijenja se u skladu s Prilogom II. ovoj Odluci.

            Članak 2.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 17. veljače 2020.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća 2011/101/ZVSP od 15. veljače 2011. o mjerama ograničavanja protiv Zimbabvea (SL L 42, 16.2.2011., str. 6.).

            PRILOG I.
            U Prilogu I. Odluci 2011/101/ZVSP unos za sljedeću osobu briše se:

                        1.

                        Mugabe, Robert Gabriel.

            PRILOG II.
            U Prilogu II. Odluci 2011/101/ZVSP dodaje se unos za sljedeću osobu:

                        „6.

                        Mugabe, Grace”.


title: Odluka Vijeća od 17. veljače 2020. o imenovanju člana Upravnog odbora Europskog instituta za ravnopravnost spolova za Njemačku 2020/C 57 I/01

text:
                  20.2.2020

                  HR

                  Službeni list Europske unije

                  CI 57/1

         ODLUKA VIJEĆA
         od 17. veljače 2020.
         o imenovanju člana Upravnog odbora Europskog instituta za ravnopravnost spolova za Njemačku
         (2020/C 57 I/01)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1922/2006 Europskog parlamenta i Vijeća o osnivanju Europskog instituta za ravnopravnost spolova (1), a posebno njezin članak 10.,
         uzimajući u obzir popise kandidata koji su Vijeću podnijele vlade država članica,
         budući da:

                     (1)

                     Odlukom od 27. svibnja 2019. (2) Vijeće je imenovalo članove i zamjenike članova Upravnog odbora Europskog instituta za ravnopravnost spolova za razdoblje od 1. lipnja 2019. do 31. svibnja 2022.

                     (2)

                     Njemačka vlada podnijela je prijedlog za imenovanje za jedno mjesto člana koje treba popuniti,

               DONIJELO JE OVU ODLUKU:

            Članak 1.
            Sljedeća osoba imenuje se članom Upravnog odbora Europskog instituta za ravnopravnost spolova za Njemačku do kraja tekućeg mandata koji istječe 31. svibnja 2022.:
            PREDSTAVNICI VLADA

                        Zemlja

                        Član

                        Zamjenik člana

                        Njemačka

                        Gđa Daniela BEHRENS

            Članak 2.
            Ova Odluka stupa na snagu na dan donošenja.

            Sastavljeno u Brisel, 17. veljače 2020.

                  Za Vijeće

                  Predsjednik

               J.BORRELL FONTELLES

            (1)  SL L 403, 30.12.2006., str. 9.

            (2)  Odluka Vijeća od 27. svibnja 2019. o imenovanju članova i zamjenika članova Upravnog odbora Europskog instituta za ravnopravnost spolova (SL C 185, 29.05.2019., str. 1.).


title: Odluka Vijeća (EU, EURATOM) 2020/233 od 17. veljače 2020. o imenovanju člana Europskoga gospodarskog i socijalnog odbora, kojeg je predložila Francuska Republika

text:
                  20.2.2020

                  HR

                  Službeni list Europske unije

                  LI 47/5

         ODLUKA VIJEĆA (EU, EURATOM) 2020/233
         od 17. veljače 2020.
         o imenovanju člana Europskoga gospodarskog i socijalnog odbora, kojeg je predložila Francuska Republika
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 302.,
         uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,
         uzimajući u obzir prijedlog francuske vlade,
         uzimajući u obzir mišljenje Europske komisije,
         budući da:

                     (1)

                     Vijeće je 18. rujna 2015. donijelo Odluku (EU, Euratom) 2015/1600 (1), a 1. listopada 2015. Odluku (EU, Euratom) 2015/1790 (2) o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020.

                     (2)

                     Mjesto člana u Europskom gospodarskom i socijalnom odbora postalo je slobodno istekom mandata g. Christophea HILLAIRETA,

               DONIJELO JE OVU ODLUKU:

            Članak 1.
            G. Maximin CHARPENTIER, Membre du bureau de l’Assemblée permanente des chambres d’agriculture, imenuje se članom Europskoga gospodarskog i socijalnog odbora do kraja tekućeg mandata koji istječe 20. rujna 2020.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 17. veljače 2020.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća (EU, Euratom) 2015/1600 od 18. rujna 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 248, 24.9.2015., str. 53.).

            (2)  Odluka Vijeća (EU, Euratom) 2015/1790 od 1. listopada 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 260, 7.10.2015., str. 23.).


title: Odluka Vijeća (EU) 2020/234 od 17. veljače 2020. o imenovanju zamjenika člana Odbora regija, kojeg je predložila Kraljevina Danska

text:
                  20.2.2020

                  HR

                  Službeni list Europske unije

                  LI 47/6

         ODLUKA VIJEĆA (EU) 2020/234
         od 17. veljače 2020.
         o imenovanju zamjenika člana Odbora regija, kojeg je predložila Kraljevina Danska
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog danske vlade,
         budući da:

                     (1)

                     Vijeće je 10. prosinca 2019., 20. siječnja 2020. i 3. veljače 2020. donijelo odluke (EU) 2019/2157 (1), (EU) 2020/102 (2) i (EU) 2020/144 (3) o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025.

                     (2)

                     Mjesto zamjenika člana Odbora regija postalo je slobodno istekom mandata gđe Ursule Beate DIETERICH-PEDERSEN,

               DONIJELO JE OVU ODLUKU:

            Članak 1.
            U Odbor regija kao zamjenik člana imenuje se sljedeća osoba do kraja tekućeg mandata koji istječe 25. siječnja 2025.:

                        —

                        gđa Vibeke Syppli ENRUM, Member of a Regional Assembly: Regionsrådet, Region Syddanmark.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 17. veljače 2020.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća (EU) 2019/2157 od 10. prosinca 2019. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 327, 17.12.2019., str. 78.).

            (2)  Odluka Vijeća (EU) 2020/102 od 20. siječnja 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 20, 24.1.2020., str. 2.).

            (3)  Odluka Vijeća (EU) 2020/144 od 3. veljače 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 32, 4.2.2020., str. 16.).


title: Odluka Vijeća (EU) 2020/235 od 17. veljače 2020. o imenovanju člana i zamjenice člana Odbora regija, koje je predložila Republika Austrija

text:
                  20.2.2020

                  HR

                  Službeni list Europske unije

                  LI 47/7

         ODLUKA VIJEĆA (EU) 2020/235
         od 17. veljače 2020.
         o imenovanju člana i zamjenice člana Odbora regija, koje je predložila Republika Austrija
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog austrijske vlade,
         budući da:

                     (1)

                     Vijeće je 10. prosinca 2019., 20. siječnja 2020. i 3. veljače 2020. donijelo odluke (EU) 2019/2157 (1), (EU) 2020/102 (2) i (EU) 2020/144 (3) o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025.

                     (2)

                     Mjesto člana Odbora regija postalo je slobodno istekom mandata gđe Barbare EIBINGER-MIEDL.

                     (3)

                     Mjesto zamjenika člana postalo je slobodno istekom mandata gđe Doris KAMPUS,

               DONIJELO JE OVU ODLUKU:

            Članak 1.
            Sljedeće osobe imenuju se u Odbor regija do kraja tekućeg mandata koji istječe 25. siječnja 2025.:

                        (a)

                        članom:

                                    —

                                    g. Christopher DREXLER, Member of a Regional Executive: State Government of Styria,

                        (b)

                        zamjenicom člana:

                                    —

                                    gđa Barbara EIBINGER-MIEDL, Member of a Regional Executive: State Government of Styria.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 17. veljače 2020.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća (EU) 2019/2157 od 10. prosinca 2019. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 327, 17.12.2019., str. 78.).

            (2)  Odluka Vijeća (EU) 2020/102 od 20. siječnja 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 20, 24.1.2020., str. 2.).

            (3)  Odluka Vijeća (EU) 2020/144 od 3. veljače 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 32, 4.2.2020., str. 16.).


Odluka Komisije od 17/02/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9723 - SHOWA DENKO K.K. / HITACHI CHEMICAL COMPANY) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 18/02/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9718 - COBEPA / GERFLOR) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 18/02/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9727 - ACCORINVEST / ACCOR / HOTEL PORTFOLIO) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 13/02/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9708 - EIFFAGE / ATLAS ARTERIA / BLUE ATLAS / PGGM / APRR / ADELAC) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 14/02/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9712 - MITSUBISHI / WALLENIUS WILHELMSEN / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 19/12/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9424 - NVIDIA / MELLANOX) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 18/02/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9726 - ITOCHU / AMCI / POSCO / JVLP / NCR) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (EU, Euratom) 2020/456 od 26. ožujka 2020. o imenovanju člana Europskoga gospodarskog i socijalnog odbora, kojeg je predložila Kraljevina Danska

text:
                  30.3.2020

                  HR

                  Službeni list Europske unije

                  L 97/11

         ODLUKA VIJEĆA (EU, Euratom) 2020/456
         od 26. ožujka 2020.
         o imenovanju člana Europskoga gospodarskog i socijalnog odbora, kojeg je predložila Kraljevina Danska
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 302.,
         uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,
         uzimajući u obzir prijedlog danske vlade,
         uzimajući u obzir mišljenje Europske komisije,
         budući da:

                     (1)

                     Vijeće je 18. rujna 2015. i 1. listopada 2015. donijelo odluke (EU, Euratom) 2015/1600 (1) i (EU, Euratom) 2015/1790 (2) o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020.

                     (2)

                     Mjesto člana Europskoga gospodarskog i socijalnog odbora postalo je slobodno istekom mandata gđe Mette KINDBERG,

               DONIJELO JE OVU ODLUKU:

            Članak 1.
            Gđa Ulla Moth-Lund CHRISTENSEN, Member of the Board of the Women’s Council Denmark, imenuje se članom Europskoga gospodarskog i socijalnog odbora do kraja tekućeg mandata koji istječe 20. rujna 2020.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 26. ožujka 2020.

                  Za Vijeće

                  Predsjednica

               A. METELKO-ZGOMBIĆ

            (1)  Odluka Vijeća (EU, Euratom) 2015/1600 od 18. rujna 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 248, 24.9.2015., str. 53.).

            (2)  Odluka Vijeća (EU, Euratom) 2015/1790 od 1. listopada 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 260, 7.10.2015., str. 23.).


title: Odluka Vijeća (EU) 2020/457 od 27. ožujka 2020. o stajalištu koje treba zauzeti u ime Europske unije u Međunarodnom vijeću za žitarice o pristupanju Republike Srbije Konvenciji o trgovini žitaricama iz 1995.

text:
                  30.3.2020

                  HR

                  Službeni list Europske unije

                  L 97/12

         ODLUKA VIJEĆA (EU) 2020/457
         od 27. ožujka 2020.
         o stajalištu koje treba zauzeti u ime Europske unije u Međunarodnom vijeću za žitarice o pristupanju Republike Srbije Konvenciji o trgovini žitaricama iz 1995.
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Unija je Konvenciju o trgovini žitaricama iz 1995. („Konvencija”) sklopila Odlukom Vijeća 96/88/EZ (1) i ona je stupila na snagu 1. srpnja 1995. Konvencija je sklopljena na razdoblje od tri godine.

                     (2)

                     Na temelju članka 33. Konvencije Međunarodno vijeće za žitarice može produljiti Konvenciju na uzastopna razdoblja koja u svakom slučaju nisu dulja od dvije godine. Konvencija je od njezina sklapanja redovito produljivana za daljnja razdoblja od dvije godine. Konvencija je zadnji put produljena odlukom Međunarodnog vijeća za žitarice 10. lipnja 2019. (2) i ostaje na snazi do 30. lipnja 2021.

                     (3)

                     Na temelju članka 27. stavka 2. Konvencije pristupanje Konvenciji otvoreno je vladama svih država pod uvjetima koje Međunarodno vijeće za žitarice smatra primjerenima.

                     (4)

                     Europsko vijeće dodijelilo je 1. ožujka 2012. Srbiji status kandidatkinje.

                     (5)

                     Republika Srbija podnijela je 23. siječnja 2020. službeni zahtjev za pristupanje Konvenciji.

                     (6)

                     Republika Srbija važan je proizvođač žitarica, posebno kukuruza.

                     (7)

                     Budući da je pristupanje Srbije u interesu Unije, primjereno je utvrditi stajalište koje treba zauzeti u ime Unije u Međunarodnom vijeću za žitarice,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u Međunarodnom vijeću za žitarice jest da se odobrava pristupanje Republike Srbije Konvenciji o trgovini žitaricama iz 1995.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 27. ožujka 2020.

                  Za Vijeće

                  Predsjednica

               A. METELKO-ZGOMBIĆ

            (1)  Odluka Vijeća 96/88/EZ od 19. prosinca 1995. o odobravanju od strane Europske zajednice Konvencije o trgovini žitaricama i Konvencije o pomoći u hrani, koje čine Međunarodni sporazum o žitaricama iz 1995. (SL L 21, 27.1.1996., str. 47.).

            (2)  Odluka Vijeća (EU) 2019/813 od 17. svibnja 2019. o stajalištu koje treba zauzeti u ime Europske unije u Međunarodnom vijeću za žitarice u pogledu produljenja Konvencije o trgovini žitaricama iz 1995. (SL L 133, 21.5.2019., str. 19.).


title: Odluka Vijeća (ZVSP) 2020/458 od 27. ožujka 2020. o izmjeni Odluke (ZVSP) 2015/1333 o mjerama ograničavanja s obzirom na stanje u Libiji

text:
                  30.3.2020

                  HR

                  Službeni list Europske unije

                  L 97/13

         ODLUKA VIJEĆA (ZVSP) 2020/458
         od 27. ožujka 2020.
         o izmjeni Odluke (ZVSP) 2015/1333 o mjerama ograničavanja s obzirom na stanje u Libiji
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 31. srpnja 2015. donijelo Odluku (ZVSP) 2015/1333 (1) o mjerama ograničavanja s obzirom na stanje u Libiji.

                     (2)

                     Vijeće je 1. listopada 2019. donijelo Odluku (ZVSP) 2019/1663 (2).

                     (3)

                     S obzirom na kontinuiranu nestabilnost i ozbiljnost stanja u Libiji, mjere ograničavanja u vezi s trima osobama trebalo bi produljiti za dodatno razdoblje od šest mjeseci.

                     (4)

                     Odluku (ZVSP) 2015/1333 trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            U članku 17. Odluke (ZVSP) 2015/1333 stavci 3. i 4. zamjenjuju se sljedećim:

                  „3.   Mjere iz članka 8. stavka 2. primjenjuju se u pogledu unosa 14., 15. i 16. iz Priloga II. do 2. listopada 2020.

                  4.   Mjere iz članka 9. stavka 2. primjenjuju se u pogledu unosa 19., 20. i 21. iz Priloga IV. do 2. listopada 2020.”.

            Članak 2.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 27. ožujka 2020.

                  Za Vijeće

                  Predsjednica

               A. METELKO-ZGOMBIĆ

            (1)  Odluka Vijeća (ZVSP) 2015/1333 od 31. srpnja 2015. o mjerama ograničavanja s obzirom na stanje u Libiji i stavljanju izvan snage Odluke 2011/137/ZVSP (SL L 206, 1.8.2015., str. 34.).

            (2)  Odluka Vijeća (ZVSP) 2019/1663 od 1. listopada 2019. o izmjeni Odluke (ZVSP) 2015/1333 o mjerama ograničavanja s obzirom na stanje u Libiji (SL L 252, 2.10.2019., str. 36.).


title: Odluka Vijeća (EU) 2020/583 od 25. ožujka 2020. o stajalištu koje treba zauzeti u ime Europske unije u okviru Odbora za trgovinu iz Sporazuma o slobodnoj trgovini između Europske unije i Republike Singapura o tumačenju, na temelju članka 16.1. stavka 4. točke (d), članaka 10.17. i 10.22. tog sporazuma, u pogledu izmjena u zaštiti oznaka zemljopisnog podrijetla za vina, alkoholna pića, poljoprivredne i prehrambene proizvode registriranih u Singapuru

text:
                  29.4.2020

                  HR

                  Službeni list Europske unije

                  L 137/3

         ODLUKA VIJEĆA (EU) 2020/583
         od 25. ožujka 2020.
         o stajalištu koje treba zauzeti u ime Europske unije u okviru Odbora za trgovinu iz Sporazuma o slobodnoj trgovini između Europske unije i Republike Singapura o tumačenju, na temelju članka 16.1. stavka 4. točke (d), članaka 10.17. i 10.22. tog sporazuma, u pogledu izmjena u zaštiti oznaka zemljopisnog podrijetla za vina, alkoholna pića, poljoprivredne i prehrambene proizvode registriranih u Singapuru
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Unija je Odlukom Vijeća (EU) 2019/1875 (1) sklopila Sporazum o slobodnoj trgovini između Europske unije i Republike Singapura (2) („Sporazum”) koji je stupio na snagu 21. studenoga 2019.

                     (2)

                     Člankom 16.1. Sporazuma osnovan je Odbor za trgovinu koji, među ostalim, nadzire i olakšava provedbu i primjenu Sporazuma.

                     (3)

                     Na temelju članka 16.1. stavka 4. točke (d) Sporazuma Odbor za trgovinu može donijeti tumačenja odredaba Sporazuma. Ta tumačenja obvezujuća su za stranke i za sva tijela osnovana u skladu sa Sporazumom, uključujući arbitražna vijeća iz četrnaestog poglavlja (Rješavanje sporova) Sporazuma.

                     (4)

                     Člankom 10.17. stavkom 3. Sporazuma propisuje se da Odbor za trgovinu, čim je to izvedivo nakon okončanja postupaka za zaštitu oznaka zemljopisnog podrijetla u svakoj stranci za sve nazive iz Priloga 10-A (Popis naziva čija će se zaštita zatražiti kao oznaka zemljopisnog podrijetla na državnom području stranaka), donese odluku o uvrštavanju naziva iz Priloga 10-A Sporazumu na popis u Prilogu 10-B Sporazumu (Zaštićene oznake zemljopisnog podrijetla).

                     (5)

                     Člankom 10.18. Sporazuma predviđa se da svaka stranka u skladu s pododjeljkom C (Oznake zemljopisnog podrijetla) može izmijeniti popis oznaka zemljopisnog podrijetla za vina, alkoholna pića, poljoprivredne i prehrambene proizvode iz Priloga 10-B Sporazumu.

                     (6)

                     Člankom 10.17 stavkom 2. točkama (c) i (d) predviđa se postupak za podnošenje prigovora odnosno pravna sredstva koja omogućuju ispravak ili poništavanja unosa u domaći registar kako bi se omogućilo uzimanje u obzir legitimnih interesa trećih stranaa.

                     (7)

                     Člankom 10.22. Sporazuma utvrđuju se opća pravila o zaštiti oznaka zemljopisnog podrijetla iz Priloga 10-B Sporazumu.

                     (8)

                     Primjereno je pojasniti način zajedničkog djelovanja odredaba članka 10.17. stavka 2. i članka 10.22. Točnije, potrebno je pojasniti odnos između razine zaštite uspostavljene na temelju članka 10.22. Sporazuma i sustava za registraciju i zaštitu oznaka zemljopisnog podrijetla koji je svaka stranka uspostavila na temelju članka 10.17. Sporazuma nakon njegova stupanja na snagu. To bi se trebalo postići donošenjem obvezujućeg tumačenja.

                     (9)

                     Kako bi se osigurala jasnoća i pravna dosljednost, u tom bi obvezujućem tumačenju trebalo navesti da se bilo kakve izmjene u zaštiti oznaka zemljopisnog podrijetla za vina, alkoholna pića, poljoprivredne i prehrambene proizvode registrirane u Singapuru, koje su navedene ili će biti navedene u Prilogu 10-B Sporazumu, na temelju razloga iz područja primjene članka 10.22 stavka 5. Sporazuma ili na temelju razloga koji nisu obuhvaćeni općim pravilima iz drugih stavaka članka 10.22. i za koje je podnesen zahtjev u sustavu za registraciju i zaštitu oznaka zemljopisnog podrijetla iz članka 10.17. Sporazuma ne smiju unositi osim ako Odbor za trgovinu donese pozitivnu odluku o odgovarajućoj izmjeni Priloga 10-B Sporazumu.

                     (10)

                     Predviđeno je da će Odbor za trgovinu na svojem prvom sastanku ili pisanim postupkom donijeti odluku o tumačenju, na temelju članka 16.1. stavka 4. točke (d), članka 10.17. i članka 10.22. stavka 5. Sporazuma.

                     (11)

                     Primjereno je utvrditi stajalište koje treba zauzeti u ime Unije u Odboru za trgovinu jer će odluka Odbora za trgovinu biti obvezujuća za Uniju,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije na prvom sastanku Odbora za trgovinu osnovanog Sporazumom o slobodnoj trgovini između Europske unije i Republike Singapura („Sporazum”) ili u pisanom obliku nakon stupanja na snagu Sporazuma o tumačenju, na temelju članka 16.1. stavka 4. točke (d), članaka 10.17. i 10.22. Sporazuma, u pogledu izmjena u zaštiti oznaka zemljopisnog podrijetla za vina, jaka alkoholna pića, poljoprivredne i prehrambene proizvode registriranih u Singapuru temelji se na nacrtu odluke tog odbora. (3)

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 25. ožujka 2020.

                  Za Vijeće

                  Predsjednica

               A. METELKO-ZGOMBIĆ

            (1)  Odluka Vijeća (EU) 2019/1875 od 8. studenoga 2019. o sklapanju Sporazuma o slobodnoj trgovini između Europske unije i Republike Singapura (SL L 294, 14.11.2019., str. 1.).

            (2)  SL L 294, 14.11.2019., str. 3.

            (3)  Vidjeti dokument ST 6568/20 na http://register.consilium.europa.eu.


title: Odluka Vijeća (ZVSP) 2020/732 od 2. lipnja 2020. za potporu mehanizmu glavnog tajnika UN-a za istrage navodne uporabe kemijskog i biološkog ili toksičnog oružja

text:
                  3.6.2020

                  HR

                  Službeni list Europske unije

                  LI 172/5

         ODLUKA VIJEĆA (ZVSP) 2020/732
         od 2. lipnja 2020.
         za potporu mehanizmu glavnog tajnika UN-a za istrage navodne uporabe kemijskog i biološkog ili toksičnog oružja
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 28. stavak 1. i članak 31. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Europsko vijeće donijelo je 12. prosinca 2003. Strategiju EU-a za sprečavanje širenja oružja za masovno uništenje („Strategija EU-a”) čije poglavlje III. sadržava popis mjera za suzbijanje takvog širenja.

                     (2)

                     Unija aktivno provodi Strategiju EU-a te provodi mjere navedene u njezinu poglavlju III., posebno one mjere koje su povezane s jačanjem, provedbom i univerzalizacijom Konvencije o biološkom i toksičnom oružju (BTWC).

                     (3)

                     Mehanizam glavnog tajnika Ujedinjenih naroda (UN) za istrage navodne uporabe kemijskog i biološkog ili toksičnog oružja („MGT”) poziva se na ovlast dodijeljenu glavnom tajniku UN-a rezolucijom Opće skupštine UN-a A/RES/42/37C. Ta je ovlast za provođenje istrage kao odgovor na izvješća o kojima bi bilo koja država članica UN-a mogla obavijestiti glavnog tajnika UN-a kako bi se utvrdile činjenice povezane s navodom o uporabi takvog oružja ponovno potvrđena Rezolucijom Vijeća sigurnosti UN-a 620 (1988).

                     (4)

                     Vijeće je 27. veljače 2006. donijelo Zajedničku akciju 2006/184/ZVSP (1) za potporu BTWC-u u okviru Strategije EU-a.

                     (5)

                     Vijeće je 20. ožujka 2006. donijelo Akcijski plan EU-a u vezi s biološkim i toksičnim oružjem (2) koji dopunjuje Zajedničku akciju 2006/184/ZVSP za potporu BTWC-u. Taj akcijski plan predviđa učinkovitu primjenu mjera za izgradnju povjerenja i MGT-a.

                     (6)

                     Vijeće je 10. studenoga 2008. donijelo Zajedničku akciju 2008/858/ZVSP (3) za potporu BTWC-u u okviru Strategije EU-a.

                     (7)

                     Vijeće je 18. srpnja 2011. donijelo Odluku 2011/429/ZVSP (4) o stajalištu Unije na Sedmoj revizijskoj konferenciji država stranaka BTWC-a, koje uključuje potporu MGT-u.

                     (8)

                     Vijeće je 23. srpnja 2012. donijelo Odluku 2012/421/ZVSP (5) za potporu BTWC-u u okviru Strategije EU-a.

                     (9)

                     Vijeće je 18. siječnja 2016. donijelo Odluku (ZVSP) 2016/51 (6) za potporu BTWC-u u okviru Strategije EU-a, uključujući potporu MGT-u.

                     (10)

                     U svojem programu za razoružanje naslovljenom „Osiguravanje naše zajedničke budućnosti”, predstavljenom 24. svibnja 2018., glavni tajnik UN-a napomenuo je da BTWC nema jedinstveno stalno tijelo sa zadaćom provođenja istraga s ciljem utvrđivanja je li biološko oružje upotrijebljeno protivno BTWC-u. Stoga se programom za razoružanje utvrđuju mjere kojima je cilj pridonijeti razvoju okvira kojim se osigurava koordinirani međunarodni odgovor na upotrebu biološkog oružja te uspostaviti temeljni stalni koordinacijski kapacitet za provođenje neovisnih istraga navodne uporabe biološkog oružja.

                     (11)

                     Vijeće je 21. siječnja 2019. donijelo Odluku (ZVSP) 2019/97 (7) za potporu BTWC-u u okviru Strategije EU-a.

                     (12)

                     Putem zajedničkih akcija i odluka za potporu BTWC-u Unija je doprinijela izgradnji multilateralnih kapaciteta za provođenje istrage navodne uporabe biološkog oružja. Ova Odluka pruža potporu MGT-u,

               DONIJELO JE OVU ODLUKU:

            Članak 1.

               1.   Za potrebe trenutne i praktične primjene pojedinih elemenata Strategije EU-a i oslanjajući se na uspješnu provedbu zajedničkih akcija 2006/184/ZVSP i 2008/858/ZVSP te Odluke 2012/421/ZVSP, ova Odluka služi kao operativni instrument politike namijenjen pružanju ključnih daljnjih koraka i davanju zamaha aktivnostima koje su poduzete tijekom razdoblja od 2016. do 2019. u okviru odluka (ZVSP) 2016/51 i (ZVSP) 2019/97 za potporu BTWC-u.

               2.   Ova Odluka sastavljena je prema sljedećim načelima:

                           (a)

                           iskorištavanje iskustva stečenoga u okviru odluka 2012/421/ZVSP i (ZVSP) 2016/51 na najbolji mogući način;

                           (b)

                           imajući na umu stečene spoznaje iz najnovije istrage MGT-a, provedene 2013. u Siriji, s ciljem nastavka provedbe tih spoznaja;

                           (c)

                           aktivno poticanje imenovanja stručnjaka i laboratorija s južne polutke na MGT-ov popis;

                           (d)

                           aktivno poticanje imenovanja stručnjakinja na MGT-ov popis;

                           (e)

                           izgradnja strateških partnerstava s relevantnim institucijama;

                           (f)

                           podupiranje napora zainteresiranih država članica UN-a kako bi se osigurala potpuna operativna spremnost MGT-a;

                           (g)

                           doprinos provedbi programa glavnog tajnika UN-a za razoružanje „Osiguravanje naše zajedničke budućnosti”.

               3.   Unija podupire sljedeće projekte koji odgovaraju mjerama Strategije EU-a:

                           (a)

                           potpora za osposobljavanje stručnjaka na MGT-ovom popisu;

                           (b)

                           izgradnja kapaciteta laboratorija iz zemalja u razvoju;

                           (c)

                           aktivnosti informiranja kako bi se osiguralo imenovanje stručnjaka i laboratorija s južne polutke na MGT-ov popis;

                           (d)

                           potpora za cjelovitu terensku vježbu (završna vježba);

                           (e)

                           potpora redovitim koordinacijskim aktivnostima ili radionicama, ili oboma, s relevantnim organizacijskim partnerima.

               4.   Detaljan opis tih projekata naveden je u Prilogu.

            Članak 2.

               1.   Visoki predstavnik Unije za vanjske poslove i sigurnosnu politiku (VP) odgovoran je za provedbu ove Odluke.

               2.   Tehnička provedba aktivnosti iz članka 1. povjerava se Uredu Ujedinjenih naroda za poslove razoružanja (UNODA). UNODA tu zadaću obavlja pod odgovornošću VP-a. U tu svrhu VP sklapa potrebne aranžmane s UNODA-om.

            Članak 3.

               1.   Financijski referentni iznos za provedbu projekata iz članka 1. stavka 3. iznosi 1 418 042 EUR.

               2.   Rashodima koji se financiraju iz iznosa navedenog u stavku 1. upravlja se u skladu s postupcima i pravilima koji se primjenjuju na opći proračun Unije.

               3.   Komisija nadzire ispravnost upravljanja rashodima iz stavka 2. U tu svrhu ona sklapa sporazum o financiranju s UNODA-om. Sporazumom o financiranju utvrđuje se da UNODA mora osigurati vidljivost doprinosa Unije koja odgovara njegovu opsegu.

               4.   Komisija nastoji sklopiti sporazum o financiranju u najkraćem mogućem roku nakon stupanja na snagu ove Odluke. Ona obavješćuje Vijeće o svim poteškoćama u tom procesu i o datumu sklapanja sporazuma o financiranju.

            Članak 4.
            VP izvješćuje Vijeće o provedbi ove Odluke na osnovi završnog financijskog i narativnog izvješća koje, među ostalim, sadržava stečene spoznaje i kratka izvješća koja priprema UNODA o svakom projektu iz članka 1. stavka 3. Ta su izvješća temelj za evaluaciju koju provodi Vijeće. Vijeće se svakih šest mjeseci izvješćuje o informacijama koje pruža UNODA o napretku provedbe tih projekata. Komisija pruža informacije o financijskim aspektima tih projekata.

            Članak 5.

               1.   Ova Odluka stupa na snagu na dan donošenja.

               2.   Ova Odluka prestaje važiti 36 mjeseci nakon datuma sklapanja sporazuma o financiranju iz članka 3. stavka 3. ili šest mjeseci nakon datuma donošenja ove Odluke ako se u tom razdoblju ne sklopi nikakav sporazum o financiranju.

            Sastavljeno u Bruxellesu od 2. lipnja 2020.

                  Za Vijeće

                  Predsjednik

               G. GRLIĆ RADMAN

            (1)  Zajednička akcija Vijeća 2006/184/ZVSP od 27. veljače 2006. za potporu Konvenciji o biološkom i toksičnom oružju, u okviru Strategije EU-a za sprečavanje širenja oružja za masovno uništenje (SL L 65, 7.3.2006., str. 51.).

            (2)  Akcijski plan EU-a u vezi s biološkim i toksičnim oružjem koji dopunjuje Zajedničku akciju za potporu BTWC-u (SL C 57, 9.3.2006., str. 1.).

            (3)  Zajednička akcija Vijeća 2008/858/ZVSP od 10. studenoga 2008. za potporu Konvenciji o biološkom i toksičnom oružju (BTWC), u okviru provedbe Strategije EU-a za sprečavanje širenja oružja za masovno uništenje (SL L 302, 13.11.2008., str. 29.).

            (4)  Odluka Vijeća 2011/429/ZVSP od 18. srpnja 2011. o stajalištu Europske unije za Sedmu revizijsku konferenciju država stranaka Konvencije o zabrani razvijanja, proizvodnje i skladištenja bakteriološkog (biološkog) i toksičkog oružja i o njihovu uništenju (BTWC) (SL L 188, 19.7.2011., str. 42.).

            (5)  Odluka Vijeća 2012/421/ZVSP od 23. srpnja 2012. za potporu Konvenciji o biološkom i toksičnom oružju (BTWC), u okviru Strategije EU-a za sprečavanje širenja oružja za masovno uništenje (SL L 196, 24.7.2012., str. 61.).

            (6)  Odluka Vijeća (ZVSP) 2016/51 od 18. siječnja 2016. za potporu Konvenciji o biološkom i toksičnom oružju (BTWC) u okviru Strategije EU-a za sprečavanje širenja oružja za masovno uništenje (SL L 12, 19.1.2016., str. 50.).

            (7)  Odluka Vijeća (ZVSP) 2019/97 od 21. siječnja 2019. za potporu Konvenciji o biološkom i toksičnom oružju (BTWC) u okviru Strategije EU-a za sprečavanje širenja oružja za masovno uništenje (SL L 19, 22.1.2019., str. 11.).

            PRILOG
            1.   POZADINA
            Mehanizam glavnog tajnika Ujedinjenih naroda (UN) za istrage navodne uporabe kemijskog i biološkog ili toksičnog oružja („MGT”) uspostavljen je 1987. rezolucijom Opće skupštine UN-a A/RES/42/37C. Tu je ovlast ponovno potvrdilo Vijeće sigurnosti UN-a svojom Rezolucijom 620 (1988). Tehničke smjernice i postupke za pravodobnu i učinkovitu istragu o izvješćima o navodnoj uporabi takvog oružja izradili su stručnjaci koje su uputile zainteresirane države članice UN-a, i nalaze se u dokumentu Opće skupštine UN-a A/44/561 iz 1989. Te smjernice i postupke potvrdila je Opća skupština UN-a 1990. svojom rezolucijom A/RES/45/57C.
            Bez mehanizma provjere za Konvenciju o biološkom i toksičnom oružju, kakav postoji za Konvenciju o kemijskom oružju, MGT jest jedini neovisan, međunarodni alat za provođenje istraga navodne uporabe biološkog oružja, koji su potvrdili i Opća skupština UN-a i Vijeće sigurnosti UN-a.
            2.   CILJEVI
            Brzim provođenjem istraga navodne uporabe kemijskog i biološkog ili toksičnog oružja te utvrđivanjem činjenica povezanih s navodima MGT bi mogao poslužiti kao potpora globalnim normama protiv uporabe takvog oružja, pomoći državama članicama UN-a, pojedincima ili organizacijama da odvraćaju od uporabe takvog oružja te da se u konačnici očuvaju međunarodni mir i sigurnost.
            Aktivnosti za potporu jačanju razine pripravnosti MGT-a za istrage navodne uporabe kemijskog i biološkog ili toksičnog oružja u skladu su sa Strategijom EU-a za sprečavanje širenja oružja za masovno uništenje. Odlukom (ZVSP) 2016/51 i posebno njezinim projektom 5. „Potpora mehanizmu glavnog tajnika UN-a” nastojalo se poduprijeti jačanje MGT-a povećanjem broja prikladno osposobljenih stručnjaka na MGT-ovom popisu stručnjaka i laboratorija („MGT-ov popis”), sazivanjem sastanka dionika MGT-a i organiziranjem niza međuorganizacijskih osposobljavanja. Projektom 5. Odluke (ZVSP) 2016/51 osigurani su osposobljavanje za osnovne i specijalizirane vještine za stručnjake uvrštene na popis putem novog sustavnog koncepta osposobljavanja, izgradnja mreže imenovanih analitičkih laboratorija i aktivnosti izgradnje kapaciteta za takve laboratorije kao i aktivnosti informiranja radi promicanja geografske raznolikosti stručnjaka i laboratorija.
            Potrebno je nastaviti te aktivnosti kako bi se još više ojačao međunarodni kapacitet i sposobnost za brzo provođenje istrage o svakom kršenju globalne zabrane uporabe kemijskog i biološkog ili toksičnog oružja, s posebnim naglaskom na biološko oružje. Promicanjem geografske raznolikosti i rodne ravnoteže stručnjaka doprinijelo bi se povećanju vjerodostojnosti i legitimnosti MGT-a. Daljnji razvoj kapaciteta i sposobnosti stručnjaka i imenovanih laboratorija također bi mogao imati pozitivne sekundarne učinke na biološka istraživanja te na istraživanja i razvoj javnog zdravlja, posebno u zemljama u razvoju. Osim toga, provedba takvih aktivnosti poslužit će kao primjer konkretne potpore programu glavnog tajnika UN-a za razoružanje naslovljenom „Osiguravanje naše zajedničke budućnosti” i posebno mjeri br. 10 tog programa naslovljenoj „spremnost na provođenje istrage navodne uporabe biološkog oružja”.
            Načela

                        (a)

                        Iskorištavanje iskustva stečenoga u okviru odluka 2012/421/ZVSP i (ZVSP) 2016/51 na najbolji mogući način.

                        (b)

                        Uzimanje u obzir stečenih spoznaja iz istrage MGT-a provedene 2013. u Siriji.

                        (c)

                        Aktivno poticanje imenovanja stručnjaka i laboratorija s južne polutke na MGT-ov popis, angažiranih putem mreža i strateških dionika na južnoj polutki.

                        (d)

                        Izgradnja strateških partnerstava s relevantnim institucijama.

                        (e)

                        Traženje šireg spektra stručnog znanja na MGT-ovom popisu i aktivno poticanje imenovanja stručnjakinja na taj popis.

                        (f)

                        Podupiranje napora zainteresiranih država članica UN-a kako bi se osigurala potpuna operativna spremnost MGT-a.

                        (g)

                        Doprinos provedbi programa glavnog tajnika UN-a za razoružanje.

                  Očekivani ishodi
            Očekuje se da će se provedbom ovog projekta ostvariti sljedeći opći ishodi:

                        (a)

                        poboljšanje operativne spremnosti MGT-a;

                        (b)

                        daljnji razvoj mreže imenovanih laboratorija;

                        (c)

                        poboljšanje stručnih vještina potrebnih u kontekstu misija MGT-a; i

                        (d)

                        raznolikost stručnog znanja na MGT-ovom popisu.

                  Osim toga, provedba ovog projekta imala bi sljedeće sekundarne ishode:

                        (a)

                        usklađivanje nacionalne, regionalne i međunarodne strukture za istrage o biološkom oružju;

                        (b)

                        povećano znanje i kapacitet za istrage navodne uporabe biološkog i kemijskog oružja na nacionalnoj razini; i

                        (c)

                        podizanje svijesti država članica UN-a i relevantnih dionika.

                  3.   PROJEKTI
            3.1.   Projekt 1.: Potpora osposobljavanju stručnjaka na MGT-ovom popisu
            3.1.1.   Svrha projekta
            Poboljšati, ažurirati i uskladiti vještine kvalificiranih stručnjaka te osigurati dodatno osposobljavanje za stručne savjetnike kako bi se osigurala dostupnost sposobnosti i kapaciteta za terenske vježbe i istrage.
            3.1.2.   Očekivani rezultati projekta

                        (a)

                        Osposobljen je dodatan kadar novih stručnjaka kako bi se osigurao dostatni (rezervni) kapacitet vanjske potpore (engl. reach-back).

                        (b)

                        Stručnjaci koji su već uključeni u aktivnosti MGT-a i dalje pohađaju napredno osposobljavanje.

                        (c)

                        Tečajevi osposobljavanja redovito se održavaju u razdoblju obuhvaćenom ovom Odlukom.

                  3.1.3.   Opis projekta
            Ovim će se projektom nastaviti i proširiti aktivnosti i postignuća ostvareni u okviru Projekta 5. iz Odluke (ZVSP) 2016/51 kako bi se povećao broj kvalificiranih stručnjaka i stručnih savjetnika uvrštenih na MGT-ov popis koji su kao dio tima UN-a osposobljeni u ključnim vještinama potrebnim za uspješno provođenje istrage MGT-a te pod mogućim nepovoljnim terenskim uvjetima.
            Projektom bi se omogućilo Uredu Ujedinjenih naroda za razoružanje (UNODA) da poveća broj osposobljenih kvalificiranih stručnjaka i stručnih savjetnika kako bi se osigurao dostatni kapacitet vanjske potpore tijekom terenske vježbe ili stvarne istrage. Osnovne kompetencije za osposobljavanje uključuju prikupljanje dokaza i postupanje s njima, pisanje izvješća, operativnu sigurnost, komunikaciju na terenu, pregovore i postupanje s medijima.
            Vremenski raspored i mjesto održavanja tih tečajeva osposobljavanja u velikoj će mjeri ovisiti o državama članicama UN-a koje nude takve tečajeve osposobljavanja. U smjernicama i postupcima za istrage MGT-a, koji su podneseni Općoj skupštini UN-a i koje je ona potvrdila 1989., navodi se da „svaka zainteresirana država članica može glavnom tajniku ponuditi relevantno specijalizirano osposobljavanje ili tečajeve dostupne kvalificiranim stručnjacima kao potporu njihovoj mogućoj ulozi u provođenju istraga u njegovo ime o mogućem korištenju CBT sredstava”.
            3.1.4.   Dužnosti provedbene agencije
            Sadržajna priprema:
            U dogovoru s državama članicama UN-a koje su domaćini osposobljavanja i relevantnim partnerima, UNODA će razviti program osposobljavanja i odabrati stručnjake koji će u njemu sudjelovati.
            Logističke i administrativne usluge:
            UNODA će surađivati s Uredom UN-a za projektne usluge (UNOPS) u pogledu logističkih aranžmana (kao što je organizacija putovanja za sudionike i stručnjake) za aktivnosti osposobljavanja.
            3.2.   Projekt 2.: Izgradnja kapaciteta laboratorija iz zemalja u razvoju
            3.2.1.   Svrha projekta
            Potpora sudjelovanju predstavnika iz imenovanih laboratorija u aktivnostima osposobljavanja usmjerenima na razvoj mreže koja može poduprijeti istragu MGT-a o navodnoj uporabi biološkog oružja.
            3.2.2.   Očekivani rezultati projekta

                        (a)

                        Pojačano sudjelovanje predstavnika laboratorija iz zemalja u razvoju na događanjima usmjerenima na razvoj mreže imenovanih laboratorija MGT-a.

                        (b)

                        Veće sudjelovanje laboratorija iz zemalja u razvoju u osposobljavanju u okviru MGT-a.

                  3.2.3.   Opis projekta
            Kako bi se osiguralo da se MGT percipira kao tijelo s integritetom i potpuno nepristrano, ključno je potpuno sudjelovanje imenovanih laboratorija s južne polutke i njihovo sudjelovanje u tim aktivnostima za potporu MGT-u. Stoga je važno olakšati veću uključenost i sudjelovanje laboratorija iz tih zemalja uvrštenih na MGT-ov popis u tom postupku, uključujući njihovo sudjelovanje u posebnim radionicama za laboratorije koje organiziraju države članice UN-a, kao i njihovo sudjelovanje kao promatrača u aktivnostima osposobljavanja kvalificiranih stručnjaka uvrštenih na MGT-ov popis, kako bi se osiguralo da su laboratoriji i stručnjaci svjesni potrebe za usklađivanjem aktivnosti kojima se transparentno podupire pravilno provođenje istrage.
            3.2.4.   Dužnosti provedbene agencije
            Sadržajna priprema:
            U dogovoru s relevantnim laboratorijima i državama članicama UN-a koje su domaćini događanja za razvoj mreže laboratorija, UNODA će utvrditi laboratorije u zemljama u razvoju čije će sudjelovanje u tom događanju dobiti potporu.
            Logističke i administrativne usluge:
            UNODA će surađivati s UNOPS-om u pogledu logističkih aranžmana (kao što je organizacija putovanja za sudionike).
            3.3.   Projekt 3.: Aktivnosti informiranja
            3.3.1.   Svrha projekta
            Povećati broj stručnjaka i laboratorija s južne polutke imenovanih na MGT-ov popis.
            3.3.2.   Očekivani rezultati projekta

                        (a)

                        Regionalne informativne radionice održane u Africi te u Srednjoj i Južnoj Americi.

                        (b)

                        Veći broj stručnjaka i laboratorija iz tih regija imenovanih na MGT-ov popis.

                        (c)

                        Veći broj stručnjaka iz tih regija sudjeluje u tečajevima osposobljavanja za vještine u okviru MGT-a.

                  3.3.3.   Opis projekta
            Iako je popis stručnjaka i laboratorija koje su imenovale države članice UN-a raznolik, i dalje su nedovoljno zastupljene države članice UN-a iz Afrike te Srednje i Južne Amerike. (1)

            Integritet i percipirana nepristranost MGT-a ojačat će se osiguranjem raznovrsne skupine stručnjaka i laboratorija među kojima UNODA može odabrati one za aktivnosti osposobljavanja te među kojima glavni tajnik UN-a može odabrati one koji će sudjelovati u stvarnoj istrazi.
            U potporu tome održat će se regionalne radionice u svakoj od tih dviju regija s ciljem izravne suradnje s relevantnim stručnjacima u glavnim gradovima kako bi se objasnio MGT, njegova važnost u koordiniranom međunarodnom odgovoru na navod o uporabi biološkog oružja te uloga i važnost skupine raznolikih stručnjaka u slučaju pokretanja istrage MGT-a. Podaci o imenovanjima iz zemalja u tim regijama prikupljati će se nakon godišnje „verbalne bilješke” UNODA-e svim državama članicama UN-a kako bi se provjerilo postoji li mjerljiv učinak na imenovanja. Točan opseg i broj država članica UN-a koje sudjeluju, kao i sudionika radionica, odlučit će se uglavnom putem savjetovanja između UNODA-e i zemalja koje nude da budu domaćini radionica, uzimajući u obzir čimbenike kao što su mjesto održavanja radionice, proračun i relevantni kapaciteti u zemljama. UNODA obavješćuje Vijeće o postupku odabira zemalja domaćina te će u tom pogledu UNODA tražiti smjernice i potvrdu Vijeća.
            3.3.4.   Dužnosti provedbene agencije
            Sadržajna priprema:
            Uz savjetovanje s državama članicama UN-a koje su domaćini radionica, UNODA će izraditi dnevni red i program te odabrati sudionike.
            Logističke i administrativne usluge:
            UNODA će surađivati s UNOPS-om u pogledu logističkih aranžmana za radionice kao što je organizacija putovanja za sudionike.
            3.4.   Projekt 4.: Potpora za završnu vježbu
            3.4.1.   Svrha projekta
            Osiguravanje odgovarajuće pripreme i uspješnog izvršenja cjelovite terenske vježbe (poznate kao „završna vježba”, engl. Capstone Exercise) čije je održavanje planirano za rujan 2020. u Njemačkoj.
            3.4.2.   Očekivani rezultati projekta

                        (a)

                        Priprema za završnu vježbu provedena je pravodobno i sveobuhvatno.

                        (b)

                        Provedene su misije planiranja za završnu vježbu te su dovršene sve potrebne pripreme za vježbu ili su raspravljene sa zemljom domaćinom i organizatorima.

                        (c)

                        Potpora za sudjelovanje stručnjaka u završnoj vježbi je pružena.

                        (d)

                        UNODA je olakšala i savjetovala kako bi se osiguralo da prije same završne vježbe države članice UN-a i drugi stave na raspolaganje opću i specijaliziranu opremu potrebnu za provođenje završne vježbe.

                  3.4.3.   Opis projekta
            Završna vježba, ili završna aktivnost osposobljavanja, osmišljena je tako da se osposobljenim stručnjacima pruži prilika da, u pripremi za stvarno razmještanje, u praksi isprobaju svu svoju znanstvenu stručnost i stečene ključne vještine na stvarnom terenskom događanju. Takvu vježbu trenutačno planiraju vlade Njemačke i Švedske za drugu polovicu 2020.
            Kako bi se osigurao uspjeh i vrijednost takve aktivnosti, prije završne vježbe potrebno je završiti niz tečajeva osposobljavanja kako bi se osiguralo da stručnjaci koji sudjeluju u završnoj vježbi budu u potpunosti osposobljeni i pripremljeni. Ti tečajevi osposobljavanja predviđeni su u gore navedenom Projektu 1. U okviru ovog projekta podupirat će se sudjelovanje stručnjaka i službenika iz relevantnih međunarodnih organizacija, kao što su Svjetska zdravstvena organizacija (SZO), Svjetska organizacija za zdravlje životinja (OIE) i Interpol.
            Osim toga, države članice UN-a i drugi morat će prije završne vježbe nabaviti te stručnjake koji sudjeluju u vježbi opskrbiti odgovarajućom opremom, kao što su osobna zaštitna oprema, dezinficijens, oprema za istraživanje, komunikacijski uređaji, druga potrebna oprema za otkrivanje i identifikaciju, uređaji i materijali za umjeravanje te fotografski uređaji i uređaji za snimanje.
            Stečene spoznaje iz završne vježbe bit će važan dio informiranja i poboljšanja budućih aktivnosti osposobljavanja u okviru MGT-a te će utvrditi nedostatke i izazove u sadašnjem operativnom ustroju MGT-a. Osim rasprave neposredno nakon završne vježbe (engl. hot-wash) i izvješćivanja za uključene stručnjake na kraju završne vježbe, moguće je uz financiranje iz drugih izvora održati i posebno događanje na kojem će se razmatrati stečene spoznaje.
            Sve predmetne aktivnosti provodit će se u bliskoj koordinaciji i suradnji UNODA-e i vlada Njemačke i Švedske.
            3.4.4.   Dužnosti provedbene agencije
            Sadržajna priprema:
            UNODA će se savjetovati s vladama Njemačke i Švedske te s drugim relevantnim državama članicama UN-a i partnerima u odnosu na sadržajne pripreme za završnu vježbu, uključujući razvoj njezina cilja, scenarija, programa i mehanizma evaluacije.
            Logističke i administrativne usluge:
            UNODA će surađivati s UNOPS-om u pogledu logističkih aranžmana za završnu vježbu, uključujući organizaciju putovanja za sudionike i stručnjake, kao i nabavu i prijevoz opreme.
            3.5.   Projekt 5.: Potpora za redovne koordinacijske aktivnosti ili radionice s relevantnim organizacijskim partnerima
            3.5.1.   Svrha projekta
            Utvrđivanje i uključivanje organizacijskih partnera koji će surađivati u vezi s MGT-om.
            3.5.2.   Očekivani rezultati projekta

                        (a)

                        Održano je niz radionica s relevantnim međunarodnim partnerima.

                        (b)

                        Razvijeni su i doneseni novi detaljni aranžmani za suradnju s takvim međunarodnim partnerima, kao što su smjernice, preporučeni operativni postupci, sporazumi i memorandumi o razumijevanju.

                  3.5.3.   Opis projekta
            Kako bi se u najvećoj mogućoj mjeri povećala potpora sustava UN-a MGT-u te s obzirom na ograničene resurse UNODA-e, ključno je izgraditi snažna partnerstva s relevantnim međunarodnim organizacijama. Primjeri uspješnih aranžmana za pružanje stručnog znanja i podrške osposobljavanju i potencijalnim istragama uključuju partnerstva UNODA-e s Organizacijom za zabranu kemijskog oružja (OPCW), OIE-om i SZO-om, Interpol-om te centrima izvrsnosti u području KBRN-a.
            Postoji potencijal da se ta mreža partnerstava proširi na druge međunarodne organizacije koje bi mogle imati slične potrebe u pogledu osposobljavanja, razvoja stručnjaka i opreme.
            Stoga UNODA nastoji utvrditi relevantne organizacijske partnere, surađivati s njima s odgovarajućom osjetljivošću za pojedina ovlaštenja te održati niz radionica kako bi se utvrdile te zajedničke značajke i područja za suradnju s ciljem osiguravanja obveza povezanih sa zajedničkim osposobljavanjima, opremom i stručnim znanjem.
            3.5.4.   Dužnosti provedbene agencije
            Sadržajna priprema:
            UNODA će obaviti sadržajnu pripremu za radionicu, uključujući izradu dnevnog reda i programa te odabir sudionika.
            Logističke i administrativne usluge:
            UNODA će surađivati s UNOPS-om u pogledu logističkih aranžmana uključujući organizaciju putovanja za sudionike i stručnjake.
            4.   IZVJEŠĆIVANJE I PROCJENA
            UNODA će svakih šest mjeseci izvješćivati Vijeće o napretku provedbe projekta.
            Nakon završetka projekta UNODA će Visokom predstavniku Unije za vanjske poslove i sigurnosnu politiku i Europskoj komisiji („Komisija”) podnijeti završno financijsko i narativno izvješće koje sadržava kratka izvješća o svakom projektu.
            5.   TRAJANJE
            Sveukupno procijenjeno trajanje provedbe projekata iznosi 32 mjeseca, od svibnja 2020. do prosinca 2022.
            6.   KORISNICI
            Korisnici projekta 1. bit će stručnjaci na MGT-ovom popisu, kao i nacionalna zdravstvena tijela i institucije s kojima su predmetni stručnjaci povezani.
            Korisnici projekta 2. bit će imenovani laboratoriji koji sudjeluju u aktivnostima, posebno oni u zemljama u razvoju.
            Korisnici projekta 3. bit će zemlje u geografskim regijama koje su trenutačno nedovoljno zastupljene na MGT-ovom popisu. MGT će također moći povećati svoj percipirani legitimitet proširivanjem svoje geografske baze iz koje bi se prikupljali stručnjaci i laboratoriji za aktivnosti osposobljavanja i misije.
            Korisnici projekta 4. bit će države članice UN-a i partneri koji organiziraju završnu vježbu, kao i stručnjaci koji sudjeluju u vježbi.
            Korisnici projekta 5. bit će UNODA, relevantni odjeli i agencije u sustavu UN-a te međunarodni i regionalni partneri.
            7.   PROVEDBENA AGENCIJA – PITANJA U VEZI S OSOBLJEM
            Provedba ovog projekta povjerit će se UNODA-i. Provedba ovog projekta bit će u skladu sa sporazumom o financiranju koji trebaju sklopiti Komisija i UNODA. UNODA će surađivati s UNOPS-om koji će pružiti logističku i administrativnu potporu ovom projektu. Uloga UNOPS-a bila bi ograničena samo na logističku i administrativnu potporu.
            S obzirom na izvanproračunski karakter aktivnosti predviđenih za UNODA-u za provedbu ovog projekta, bit će potrebno dodatno osoblje. Osoblje će biti odgovorno za uspješnu provedbu projekta te će organizirati i provesti aktivnosti utvrđene u njegovim projektima. Od osoblja se posebno očekuje da značajnim iskustvom i stručnim znanjem doprinese osmišljavanju i provedbi aktivnosti osposobljavanja te da se poveže s relevantnim partnerima kao što su međunarodne i regionalne organizacije i laboratoriji. Osoblje treba biti višim položajima (na razini P-5 u sustavu UN-a) s obzirom na složenost projekta i, u odnosu na aktivnosti osposobljavanja, visoku razinu iskustva i znanja potrebnih u različitim područjima, među ostalim raspoređivanje na terenu, istrage, osmišljavanje i provedba aktivnosti osposobljavanja te biologija i biološko oružje.
            Osim toga, za administrativnu i logističku potporu u provedbi projekata i posebno u organizaciji tečajeva za osposobljavanje i radionica, uglavnom rezerviranjem i izdavanjem karata te isplatom iznosa dnevnica sudionicima, angažirat će se UNOPS. Korištenje stručnog znanja UNOPS-a kao iskusnog resursa za provedbu projekata i usluge administrativne potpore bilo bi bolje rješenje od zapošljavanja osoblja za administrativnu potporu, jer to često stvara očekivanje za nastavak zaposlenja u UNODA-i nakon završetka projekta te postoji rizik da će se takvo administrativno osoblje upotrebljavati za zadatke koji nisu povezani s projektom jer su smješteni u zajedničkom uredu. Korištenje UNOPS-om kao provedbenom agencijom u ovom projektu također bi omogućilo UNODA-i daljnje uključivanje UNOPS-a u aktivnosti MGT-a, među ostalim u slučaju stvarnog raspoređivanja misije MGT-a kao odgovora na zahtjev država članica UN-a. Opsežna mreža za nabavu, materijal i prijevoz koju posjeduje UNOPS mogla bi biti vrlo korisna u slučajevima u kojima bi potreba za brzom nabavom i prijevozom opreme bila ključna za uspjeh misije.
            8.   VIDLJIVOST EU-a
            UNODA poduzima sve odgovarajuće mjere kako bi javnost saznala činjenicu da ovaj projekt financira Unija. Potpora Unije bit će spomenuta i u pozivnicama i drugim dokumentima koji se šalju sudionicima različitih događanja. UNODA će osigurati, gdje je to moguće, zastupljenost Unije na događanjima koja se podupiru na temelju ove Odluke.

               (1)  Samo šest afričkih država članica imenovalo je stručnjake, a dvije države imenovale su laboratorije. Samo pet srednjoameričkih/južnoameričkih država imenovalo je stručnjake, a samo je jedna imenovala laboratorij.